Citar+e+referenciar



Saber citar e referenciar correctamente os nosos traballos é fundamental para a súa presentación, pero tamén para a súa avaliación. As razóns polas que é tan importante a indicación das citas no texto do traballo así coma a creación de bibliografías ao termo do documento poden resumirse nos seguintes puntos:

> >
 * __É unha acción de honestidade__. O autor desvela as súas fontes, os documentos e científicos que tomou de referencia, nos que se apoiou para a elaboración do traballo.
 * __É unha ferramenta para a avaliación__. O profesor ou comisión que avalíe un traballo poderá valorar o traballo realizado polo autor observando a cantidade de citas realizadas ao longo do traballo así coma os documentos referenciados na bibliografía. Un traballo con moitas citas e referencias pertinentes é un traballo contrastado que requeriu moito traballo de consulta e estudo.
 * __É unha axuda incuestionable para novas investigacións__. O autor, ademais de presentar a investigación realizada no seu traballo, vai deixando pistas (citas) aos novos estudosos sobre cales son os documentos máis importantes, claves, ao seu entender, para o desenvolvemento dunha nova investigación. É como un filtro de calidade, un pequeno fío de Ariadna.

Existen moitos estilos, para citar a bibligrafía dun traballo en Economía o estilo máis empregado é o estilo **APA** (American Psicology Asociation), por iso fixemos un caderno de notas de Evernote para coñecer este estilo. Caderno "Estilo APA, guía prácitca".